*****

ΚΑΝΟΝΙΣΜΟΣ (ΕΟΚ) αριθ. 687/90 ΤΗΣ ΕΠΙΤΡΟΠΗΣ

της 21ης Μαρτίου 1990

για την πρόβλεψη χορήγησης αντισταθμιστικής αποζημίωσης στους οργανισμούς παραγωγών για τους τόνους που παραδόθηκαν στη βιομηχανία κονσερβών κατά τη διάρκεια της περιόδου από 13 Νοεμβρίου έως 31 Δεκεμβρίου 1988

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2886/89 (2), και ιδίως το άρθρο 17α παράγραφος 10,

Εκτιμώντας:

ότι οι διατάξεις του κανονισμού (ΕΟΚ) αριθ. 3796/81 που διέπουν τη χορήγηση αντισταθμιστικής αποζημίωσης τροποποιήθηκαν με ισχύ από 13 Νοεμβρίου 1988 με τον κανονισμό (ΕΟΚ) αριθ. 3468/88 του Συμβουλίου (3)· ότι η εν λόγω ημερομηνία χωρίζει σε δύο περιόδους το τελευταίο τρίμηνο του ημερολογιακού έτους της περιόδου 1988·

ότι η αντισταθμιστική αποζημίωση χορηγείται, υπό ορισμένες προϋποθέσεις, στις οργανώσεις παραγωγών τόνου της Κοινότητας για τις ποσότητες τόνων που παραδόθηκαν στη βιομηχανία κονσερβών κατά τη διάρκεια της περιόδου την οποία αφορούν οι διαπιστώσεις σχετικά με τις τιμές, δεδομένου ότι συγχρόνως η μέση τριμηνιαία τιμή στην κοινοτική αγορά και η τιμή «ελεύθερο στα σύνορα» βρίσκονται σε επίπεδα χαμηλότερα από το 93 % της κοινοτικής τιμής στην παραγωγή·

ότι, κατ' εφαρμογή του εν λόγω καθεστώτος, θα πρέπει να πραγματοποιηθεί ανάλυση της κατάστασης στην κοινοτική αγορά με σκοπό τον καθορισμό του ανώτατου ποσού της αντισταθμιστικής αποζημίωσης, σύμφωνα με το άρθρο 17α, παράγραφος 3 πρώτη και δεύτερη περίπτωση του κανονισμού (ΕΟΚ) αριθ. 3796/81, για την περίοδο από τις 13 Νοεμβρίου έως τις 31 Δεκεμβρίου 1988· ότι η εν λόγω ανάλυση επέτρεψε τη διαπίστωση ότι, για ορισμένα είδη και παρουσιάσεις του εξεταζομένου προϊόντος, κατά τη συγκεκριμένη περίοδο, τόσο η μέση τριμηνιαία τιμή της αγοράς όσο και οι τιμές «ελεύθερο στα σύνορα» που αναφέρονται στο άρθρο 17α του εν λόγω κανονισμού βρίσκονται σε επίπεδα χαμηλότερα από το 93 % της ισχύουσας κοινοτικής τιμής στην παραγωγή, η οποία καθορίστηκε με τον κανονισμό (ΕΟΚ) αριθ. 3765/87 του Συμβουλίου της 14ης Δεκεμβρίου 1987 περί του καθορισμού, για την αλιευτική περίοδο 1988, της κοινοτικής τιμής στην παραγωγή των τόνων που προορίζονται για τη βιομηχανία κονσερβών (4)·

ότι οι ποσότητες που είναι επιλέξιμες για τη χορήγηση αντισταθμιστικής αποζημίωσης, κατά την έννοια του άρθρου 17α παράγραφος 2 του κανονισμού (ΕΟΚ) αριθ. 3796/81, δεν δύνανται να υπερβαίνουν σε καμία περίπτωση για το συγκεκριμένο τρίμηνο τα όρια που αναφέρονται στην παράγραφο 4 του εν λόγω άρθρου·

ότι, όσον αφορά τους τόνους με κίτρινα πτερύγια που ζυγίζουν άνω των 10 χιλιογράμμων δεν έχει σημειωθεί οποιαδήποτε υπέρβαση των εν λόγω ορίων και ότι θα πρέπει, κατά συνέπεια, να καθοριστεί το ανώτατο ύψος των επιλέξιμων για τη χορήγηση αποζημίωσης ποσοτήτων·

ότι, αντίθετα, όσον αφορά τους τόνους με κίτρινα πτερύγια που δεν ζυγίζουν περισσότερο από 10 χιλιόγραμμα, οι ποσότητες που επωλήθηκαν και παρεδόθησαν κατά τη διάρκεια της συγκεκριμένης περιόδου, κατά την έννοια του άρθρου 17α παράγραφος 2 του κανονισμού (ΕΟΚ) αριθ. 3796/81, είναι μεγαλύτερες από εκείνες που επωλήθησαν και παρεδόθησαν κατά τη διάρκεια της ιδίας περιόδου των τριών τελευταίων αλιευτικών περιόδων, όπως αναφέρονται στην παράγραφο 4 δεύτερη περίπτωση του ιδίου άρθρου · ότι, κατά συνέπεια, θα πρέπει να περιοριστούν οι εν λόγω ποσότητες στο μέσο όρο των ποσοτήτων που επωλήθησαν και παρεδόθησαν κατά τη διάρκεια της ίδιας περιόδου των αλιευτικών περιόδων 1985, 1986 και 1987 και να οριστούν οι ποσότητες που κατανεμήθηκαν σε κάθε ενδιαφερόμενη οργάνωση παραγωγών, σύμφωνα με το άρθρο 17α παράγραφος 6 του κανονισμού (ΕΟΚ) αριθ. 3896/81 ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η αντισταθμιστική αποζημίωση που αναφέρεται στο άρθρο 17α του κανονισμού (ΕΟΚ) αριθ. 3796/81 εφαρμόζεται για τα προϊόντα που παραδόθηκαν στη βιομηχανία κονσερβοποιίας μεταξύ της περιόδου από 13 Νοεμβρίου έως 31 Δεκεμβρίου 1988 και υπό τους όρους που καθορίζονται κατωτέρω:

1.2 // // // Προϊόντα

// Ανώτατο ποσό αποζημίωσης κατά την έννοια του άρθρου 17α παράγραφος 3 πρώτη και δεύτερη περίπτωση του κανονισμού (ΕΟΚ) αριθ. 3796/81

(Ecu/τόνο)

// // // Τόνοι με κίτρινα πτερύγια, ολόκληροι, βάρους άνω των 10 kg // 6 // // // Τόνοι με κίτρινα πτερύγια, ολόκληροι, βάρους μικρότερου των 10 kg // 130 // //

Άρθρο 2

Για τους τόνους με κίτρινα πτερύγια (albacore), των οποίων το βάρος δεν υπερβαίνει τα 10 χιλιόγραμμα, οι ποσότητες για τις οποίες ενδέχεται να χορηγηθεί αποζημίωση περιορίζονται σε 2 472 τόνους.

Οι εν λόγω ποσότητες κατανέμονται μεταξύ των ενδιαφερομένων οργανώσεων παραγωγών σύμφωνα με το παράρτημα.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Μαρτίου 1990.

Για την Επιτροπή

Manuel MARIN

Αντιπρόεδρος

(1) ΕΕ αριθ. L 379 της 31. 12. 1981, σ. 1.

(2) ΕΕ αριθ. L 282 της 2. 10. 1989, σ. 1.

(3) ΕΕ αριθ. L 305 της 10. 11. 1988, σ. 1.

(4) ΕΕ αριθ. L 355 της 17. 12. 1987, σ. 6.

ΠΑΡΑΡΤΗΜΑ

Κατανομή, μεταξύ των οργανώσεων παραγωγών, των ποσοτήτων τόνων με κίτρινα πτερύγια (albacore) των οποίων το βάρος δεν υπερβαίνει τα 10 kg και για τις οποίες ενδέχεται να χορηγηθεί αντισταθμιστική αποζημίωση καθώς και υπολογισμός του ανώτατου ποσού σύμφωνα με το άρθρο 17α παράγραφος 6 του κανονισμού (ΕΟΚ) αριθ. 3796/81

1.2,4.5 // // // // Ποσότητες

Οργάνωση

παραγωγών // Ποσότητες για τις οποίες ενδέχεται να χορηγηθεί αποζημίωση

(σε τόνους)

// Συνολικές

ποσότητες

(σε τόνους) 1.2.3.4.5 // // 100 %

Άρθρο 17α

παράγραφος 6

πρώτη περίπτωση // 95 %

Άρθρο 17α

παράγραφος 6

δεύτερη περίπτωση // 90 %

Άρθρο 17α

παράγραφος 6

τρίτη περίπτωση // // // // // // // Organizacion de Productores Asociados de Grandes Congeladores (OPAGAC) // 1 336 // 134 // 268 // 1 738 // // // // // // Organizacion de Productores de Tunidos Congelados (OPTUC) // 596 // - // - // 596 // // // // // // Organisation de Producteurs de thon congele (ORTHONGEL) (Οργάνωση παραγωγών κατεψυγμένου τόνου) // 138 // - // - // 138 // // // // // // Συνολικές ποσότητες (σε τόνους) // 2 070 // 134 // 268 // 2 472 // // // // //